”વિશ્વમાનવ” થવા માનવીએ મહેનત કરવી પડે, ચિંતન કરવું પડે, સહન કરવું પડે, સદાચારી થવું પડે, સ્વાર્થ ત્યાગ પણ કરવો પડે, ચારે બાજુ જ્યારે અમાનુષી વર્તન થઈ રહ્યું હોય, માનવતા મરી પરવારી હોય, માનવી માનવીના લોહીનો તરસ્યો થયો હોય, માનવીના હાથે માનવીના ગળા રહેંસાતા હોય અને વ્યવહારમાં કે વ્યવસાયમાં ક્યાંય માનવતાના દર્શન થતાં ન હોય ત્યારે માનવીને ”માનવી” થવાનું કહેવું એ ”સામા પ્રવાહે તરવા” જેવું દુષ્કર ને મુશ્કેલ કાર્ય છે.